**Ministru kabineta noteikumu projekta „Grozījumi Ministru kabineta 2015.gada 3.februāra noteikumos Nr.60 „Kārtība, kādā piešķir valsts un Eiropas Savienības atbalstu pasākumam „Ražotāju grupu un organizāciju izveide”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekta mērķis ir precizēt Ministru kabineta 2015.gada 3.februāra noteikumos Nr.60 „Kārtība, kādā piešķir valsts un Eiropas Savienības atbalstu pasākumam „Ražotāju grupu un organizāciju izveide”” noteiktās normas, kas attiecas uz atbalstu jaundibinātajām kooperatīvām sabiedrībām pasākumā "Ražotāju grupu un organizāciju izveide".Noteikumu projekts kā vienreizēju maksājumu līdz 4270 *euro* paredz atbalstu lauksaimniecības pakalpojumu kooperatīvajām sabiedrībām, kas apvieno pārtikas ražotājus mājas apstākļos, lauksaimniecības produktu ražotājus un amatniekus. Provizoriski noteikumu projekts stāsies spēkā 2018. gada 1. maijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Normatīvā akta projekts ir sagatavots, pamatojoties uz Lauksaimniecības un lauku attīstības likuma 5.panta ceturto daļu, kā arī uz Latvijas Lauku attīstības programmu 2014.–2020. gadam (turpmāk – LAP (2014–2020)). Minētā programma ir vidēja termiņa politikas plānošanas dokuments, kas nosaka lauksaimniecības attīstības mērķus un attīstības virzienus, kā arī to sasniegšanas veidu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 3.februāra noteikumos Nr.60 „Kārtība, kādā piešķir valsts un Eiropas Savienības atbalstu pasākumam „Ražotāju grupu un organizāciju izveide”” (turpmāk – noteikumi Nr.60), kas nosaka atbalstu jaundibinātajām kooperatīvām sabiedrībām pasākumā "Ražotāju grupu un organizāciju izveide" (turpmāk – pasākums), ir jāizdara grozījumi, lai pilnveidotu un tehniski precizētu noteiktās normas. Noteikumu projekts paredz, ka atbalsta pretendents šo noteikumu 3.3. apakšpunktā minētajam atbalstam pirmo reizi ir tiesīgs pieteikties līdz 2018. gada 1. jūnijam, jo uz 3.3. apakšpunktā paredzēto atbalstu kooperatīvā sabiedrība var pieteikties ne ilgāk kā piecus gadus. Precizējot normu, pretendents, kas pirmo reizi uz atbalstu pieteiksies 2018. gadā, atbilstoši 2014.–2020.gada plānošanas periodā paredzētajam finansējumam varēs saņemt atbalstu līdz 2022. gadam. Ar noteikumu projektu tiek precizēts noteikumu Nr.60 5.3 un 5.4 punkts, papildinot tos ar 3.4. apakšpunktu, paredzot šo noteikumu 3.4. apakšpunktā minētā *de minimis* atbalsta uzskaiti un informācijas par sniegto *de minimis* atbalstu uzglabāšanu 10 fiskālos gadus.Noteikumu projekts paredz tehnisku precizējumu, aizstājot vārdus “pārdotās biedru” ar vārdiem “biedru pārdotās”.Noteikumu projekts nosaka precīzāku priekšapmaksas izmaksas kārtību, t.i., pretendentam ir tiesības lēmumā par projekta iesnieguma apstiprināšanu noteiktajā termiņā četras reizes pieprasīt priekšapmaksu 90 procentu apmērā no kārtējā gadā plānotās atbalsta maksājuma summas. Šāds precizējums ir nepieciešams, lai nodrošinātu Ministru kabineta 2014. gada 30. septembra noteikumu Nr.598 “Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020.gada plānošanas periodā” 58.1punktā paredzēto nosacījumu, ka “atbalsta saņēmējs projekta īstenošanas laikā ir tiesīgs pieprasīt priekšapmaksu, ja to paredz konkrētā pasākuma nosacījumi”.Noteikumu projekts precizē normu attiecībā uz biznesa plāna grozījumiem, svītrojot nosacījumu, ka budžeta izmaiņas sadalījumā pa gadiem nedrīkst pārsniegt 20 procentu, jo, izvērtējot biznesa plānus, ir konstatēts, ka esošā norma nosaka ierobežojumu kooperatīvās sabiedrības attīstībai un apgrozījuma pieaugumu pa gadiem. Noteikumu projekts svītro normu, kas paredzēja, ka pretendentam Lauku atbalsta dienestā jāiesniedz pēdējā noslēgtā gada pārskata kopija. Norma svītrota, jo pretendenta gada pārskats ir pieejams Uzņēmumu reģistra datubāzē. Noteikumu projekts vairs neierobežos biznesa plāna grozījumu izdarīšanas biežumu, jo atkarībā no nozares var veidoties situācija, kad biznesa plānu nepieciešams grozīt vairākas reizes gadā. Piemēram situācijās, kad pēc iepirkumu procedūras iecerēto darbību vai pasākumu var īstenot ar mazākiem finanšu resursiem, nekā plānots iepriekš, un ietaupītos līdzekļus pārdalīt citu biznesa plānā paredzēto pasākumu īstenošanai.Noteikumu projekts precizē normu, nosakot, ka uz šo noteikumu VI1 nodaļā paredzēto atbalstu nevar pretendēt atbilstīgās lauksaimniecības un mežsaimniecības pakalpojumu kooperatīvās sabiedrības, kas Latvijas Republikas Uzņēmumu reģistrā ir reģistrētas pēc 2012. gada 1. janvāra. Šāda norma nepieciešama, lai skaidri nodalītu dažādos atbalstus. VI1 nodaļā paredzētā atbalsta mērķis ir veicināt tādu atbilstīgo lauksaimniecības un mežsaimniecības pakalpojumu kooperatīvo sabiedrību izaugsmi un konkurētspēju, kuras darbojas jau ilgāku laiku. Savukārt šo noteikumu II nodaļa paredz atbalsta saņemšanas nosacījumus jaunizveidotajām sabiedrībām, kas Latvijas Republikas Uzņēmumu reģistrā ir reģistrētas pēc 2012. gada 1. janvāra.Ar noteikumu projektu noteikumi Nr.60 tiek papildināti ar jaunu VI2 nodaļu, kā vienreizēju maksājumu līdz 4270 *euro* (ne ilgāk kā piecus gadus) paredzot atbalstu lauksaimniecības pakalpojumu kooperatīvajām sabiedrībām, kas apvieno biedrus, kuri ražo pārtikas produktus mājas apstākļos (mājas vīnu, dzērienus, konditorejas izstrādājumus u.c.), kā arī primāro lauksaimniecības produktu ražotājus un amatniekus. Atbalsts paredzēts saskaņā ar Komisijas 2013. gada 18. decembra Regulu Nr. 1407/2013 par Līguma par Eiropas Savienības darbību [107.](http://likumi.lv/ta/id/272135-kartiba-kada-pieskir-valsts-un-eiropas-savienibas-atbalstu-pasakumam-razotaju-grupu-un-organizaciju-izveide#p107) un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1407/2013).Atbalsta mērķis ir veicināt tādu jauna veida kooperatīvo sabiedrību izveidi un attīstību, kuras apvieno piemājas saimniecībās saražotās un mājas apstākļos pārstrādātās produkcijas ražotājus. Pārtikas produkcijas ražotājiem mājas apstākļos ir grūti konkurēt tirgū gan no cenas, gan ražošanas izmaksu viedokļa, tāpēc nepieciešams atbalstīt jaunu kooperatīvo sabiedrību izvedi. Šādu kooperatīvo sabiedrības darbības mērķis ir apvienot piemājas saimniecībās saražotās un mājas apstākļos pārstrādātās produkcijas ražotājus, kā arī lauksaimniecības primārās produkcijas ražotājus, amatniekus un sniegt tiem pakalpojumus, tostarp bezmaksas konsultācijas, tās biedru saimnieciskās darbības efektivitātes palielināšanai. Kooperatīvās sabiedrības darbības būtība ir iepirkt no biedriem saražoto produkciju, tā nodrošinot noteiktu produkcijas apjomu, ko tālāk realizē tirgū (ārpus sabiedrības) par izdevīgāku cenu, kā arī iepirkt no vairumtirgotājiem tikai biedru mājas apstākļos un primārās lauksaimniecības produkcijas ražošanai nepieciešamās izejvielas un materiālus, tā nodrošinot savus biedrus ar precēm un izejvielām par zemāku cenu. Noteikumu projekts paredz, ka kooperatīvā sabiedrība realizē biedru saražotos pārtikas produktus, kuras ražošanai pārsvarā izmanto savā saimniecībā saražotos lauksaimniecības produktus. Tā kā produktu ražošanas procesā tiem var pievienot sāli, cukuru, piparus, u.c. garšvielas vai sastāvdaļas, kas nav lauksaimniecības produkts, tad noteikumu projektā lieto terminu “pārsvarā”. Ar terminu “pārsvarā” saprot, ka produkcijas ražošanai vismaz 51 procentu izmanto savā saimniecībā saražotos lauksaimniecības produktus (ogas, augļi, dārzeņi, piens, gaļa, olas, u.c.). Noteikumu projekts paredz, ka produkcijas ražošanai mājas apstākļos var iepirkt izejvielas no citiem lauksaimniecības produkcijas ražotājiem, jo mājražošanas procesam ir sava specifika, produkcijas ražošanai izmanto papildu izejvielas, gan lai nodrošinātu produkcijas ražošanas apjomu, gan sortimenta dažādību. Piemēram, konditorejas izstrādājumu un ledeņu ražošanai, kā pamatizejvielu izmanto miltus un cukuru. Noteikumu projekts paredz, ka kooperatīvā sabiedrība realizē mazās alkoholisko dzērienu darītavas saražotos alkoholiskos dzērienus, tajā skaitā raudzētos dzērienus, vīnu, kas produkcijas ražošanā izmanto iegūtos produktus no savā īpašumā vai valdījumā esošajiem dārziem, dravām vai no savvaļā esošajiem augiem. Noteikumu projekts paredz, ka kooperatīvā sabiedrība realizē amatniecības izstrādājumus, kas izgatavoti tās biedra saimniecībā (piemērām koka izstrādājumus, adījumus). Kritērijs, kas nosaka kooperatīvās sabiedrības darbību, ir iegūts konsultācijās ar esošajām kooperatīvajā sabiedrībām, kas apvieno piemājas saimniecībās saražotās un mājas apstākļos pārstrādātās produkcijas ražotājus. Lai mazinātu krāpšanas risku, normatīvais akts paredz arī citus kritērijus, kuriem jāatbilst kooperatīvajai sabiedrībai, lai tā varētu pretendēt uz atbalstu. Projektā noteikts, ka sabiedrībā minimālais biedru skaits ir vismaz desmit, minimālais preču un pakalpojumu apgrozījums iepriekšējā taksācijas gadā starp sabiedrību un tās biedriem ir vismaz 10 000 *euro* un apgrozījums starp sabiedrību un tās biedriem nav mazāks par 65 procentiem no kopējā preču un pakalpojumu apgrozījuma. Šāds kritērijs ir noteikts, konsultējoties ar esošajām sabiedrībām un izvērtējot šīs nozares saimniecību saimnieciskās darbības iespējas, kā arī iespējamo vidējo apgrozījumu gadā starp sabiedrību un sabiedrības biedriem. Minimālais apgrozījuma apmērs noteikts, lai veicinātu sabiedrību darbību kopumā. Noteikumu projekts paredz, ka sabiedrības preču un pakalpojumu apgrozījums ar vienu biedru nepārsniedz 40 procentus no kopējā preču un pakalpojumu apgrozījuma. Šī kritērija ievērošana nodrošinās, ka apgrozījumu neveido viens vai vairāki dominējošie biedri. Projekts minimālajā apgrozījumā un apgrozījumā starp biedriem paredz neiekļaut darījumus, kas veidojas ar biedriem, kuri ir amatnieki. Šāda norma nepieciešama, jo atbalsta mērķis ir atbalstīt tieši pārtikas nozares sektoru. Noteikumu projektā noteikts, kuri darījumi šo noteikumu izpratnē ir ieskaitāmi sabiedrības preču un pakalpojumu kopējā apgrozījumā.Finanšu un juridiskie pakalpojumi, tostarp konsultāciju pakalpojumi par efektīvāku saimniekošanu, netiek ieskaitīti preču un pakalpojumu kopējā apgrozījumā. Apmācības vai konsultāciju pakalpojumus šo noteikumu izpratnē ieskaita preču un pakalpojumu kopējā apgrozījumā, ja pakalpojums ir tieši saistīts ar sabiedrības biedru saimnieciskās darbības nozari (mājražošanu vai lauksaimniecības nozari) un sabiedrībai ir pieejami attiecīgie resursi un kvalificēts speciālists konkrētā jomā. Piemēram, mājražošanas konsultācija, agronoma, zootehniķa konsultācija vai apmācība par tehnikas un iekārtu ekspluatāciju, tāpat apmācība par augu aizsardzības līdzekļu un pesticīdu izmantošanu vai konsultācijas par dzīvnieku audzēšanu.Preču un pakalpojumu apgrozījumā neiekļauj darījumus biedru starpā vai sabiedrības sniegtos starpniecības pakalpojumus saviem biedriem, ja tie nav ekonomiski pamatoti un nerada papildu ekonomisku labumu sabiedrības biedriem, nepieļaujot situāciju, kad viens un tas pats darījums pēc būtības lauksaimniecības preču un pakalpojumu apgrozījumā tiek iekļauts vairākas reizes, tā veidojot apgrozījumu starp biedriem.Noteikumu projekts paredz, ka kooperatīvai sabiedrībai ir jāizstrādā biznesa plāns pieciem gadiem un tas jāsaskaņo ar Latvijas Lauksaimniecības kooperatīvu asociācijas valdi, kura šo piecu gadu periodā uzraudzīs biznesa plāna īstenošanu, un līdz kārtējā gada 1. jūnijam jāpiesakās atbalstam Lauku atbalsta dienestā. Šāda norma ir nepieciešama, jo Zemkopības ministrija atbilstoši Valsts pārvaldes iekārtas likumā 40. panta pirmajā un otrajā daļā noteiktajam lauksaimniecības un mežsaimniecības pakalpojumu kooperatīvo sabiedrību atbilstības izvērtēšanu ir deleģējusi Latvijas Lauksaimniecības kooperatīvu asociācijai. Valsts pārvaldes uzdevums ir deleģēts ar ārēju normatīvu aktu –**Ministru kabineta 2016. gada 2. februāra noteikumiem Nr. 77** „Noteikumi par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu”. Uzdevums ir deleģēts, ņemot vērā asociācijas lielo pieredzi (dibināta 2002. gadā) un kompetenci darbā ar kooperatīvajām sabiedrībām. Asociācija ar savu darbību veido izpratni par kooperācijas nepieciešamību un tās priekšrocībām, veicina lauksaimnieku stabilitāti, kā arī palīdz radīt labvēlīgu vidi kooperācijas attīstībai Latvijā. Asociācija pārzina katras nozares specifiskās nianses, stiprās un vājās puses kooperācijas jomā gan visā ES, gan Latvijā, tāpēc asociācija šo funkciju var pildīt daudz efektīvāk, dodot savu ieguldījumu kooperācijas attīstībai Latvijā kopumā. Noteikumu projekts precizē pielikumus, izsakot tos jaunā redakcijā, un paredzjaunu 8. un 9. pielikumu, kas attiecas uz VI2 nodaļā paredzēto atbalstu. Noteikumu projektā ietvertie grozījumi pēc būtības neietekmēs atbalsta saņēmējus, kuru iesniegumi tika apstiprināti pirms šo grozījumu spēkā stāšanās. Noteikumu projekta īstenošanai papildu finanšu līdzekļi nav nepieciešami, un atbalstu plānots maksāt no esošā finansējuma. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un biedrība „Latvijas Lauksaimniecības kooperatīvu asociācija” |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta noteiktā atbalsta mērķgrupa ir atbilstīgās lauksaimniecības un mežsaimniecības pakalpojumu kooperatīvās sabiedrības, kas Uzņēmumu reģistrā ir reģistrētas pēc 2012. gada 1. janvāra. Pēc Uzņēmumu reģistra datiem, no 2012. gada līdz 2017. gadam ir dibinātas sešas kooperatīvās sabiedrības, kuras varētu būt tiesīgas pretendēt uz noteikumos paredzēto atbalstu, no tām četras lauksaimniecības un mežsaimniecības pakalpojumu kooperatīvās sabiedrības 2017.gadā ir ieguvušas atbilstības statusu un trīs ir pieteikušās pasākumā "Ražotāju grupu un organizāciju izveide" paredzētajam atbalstam. Pretendentu skaitu, kas varētu pieteikties atbalstam turpmākajos gados, nav iespējams prognozēt.Savukārt noteikumu projekta VI2 nodaļā paredzētā atbalsta mērķgrupa ir lauksaimniecības pakalpojumu kooperatīvās sabiedrības, kas apvieno biedrus, kuri ražo pārtikas produktus mājas apstākļos. Pēd biedrības Latvijas Lauksaimniecības kooperatīvu asociācija” sniegtās informācijas, 2018.gada sākumā bija 2 kooperatīvās sabiedrības, kas būtu tiesīgas pretendēt uz noteikumos paredzēto atbalstu. Tā kā kooperatīvās sabiedrības, kas apvieno pārtikas produktu ražotājus mājas apstākļos, ir jauna veida kooperatīvās sabiedrības, pretendentu skaitu, kas varētu pieteikties atbalstam turpmākajos gados, nav iespējams prognozēt. |
| 2. | Tiesiskā regulējuma ietekme uz tautsaimniecību un administratīvo slogu | Projekts neietekmē administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2013. gada 17.decembra Regula (EK) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr.1698/2005 (turpmāk – regula (EK) Nr.1305/2013)Komisijas 2013. gada 18. decembra Regulu Nr. 1407/2013 par Līguma par Eiropas Savienības darbību [107.](http://likumi.lv/ta/id/272135-kartiba-kada-pieskir-valsts-un-eiropas-savienibas-atbalstu-pasakumam-razotaju-grupu-un-organizaciju-izveide#p107) un 108. panta piemērošanu *de minimis* atbalstam |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Atbalstu paredzēts sniegt saskaņā ar Regulas Nr.1305/2013 27.pantu un regulu (ES) Nr. 1407/2013.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) |
| Regulas Nr. 1407/2013 1.pants,3. panta 2. punkts,5. panta 1. un 2. punkts | 38.16 punkts,38.17 punkts,38.19 punkts | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regula Nr.1305/2013 dalībvalstīm nosaka rīcības brīvību, ieviešot regulu, tomēr izvēlētajiem nosacījumiem ir jābūt aprakstītiem LAP (2014–2020) un pamatotiem ar visaptverošu SVID analīzi. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta izstrādes uzsākšanu ir informēta Lauksaimnieku organizāciju sadarbības padome, Zemnieku saeima, Latvijas Lauksaimniecības kooperatīvu asociācija un Latvijas Meža īpašnieku biedrība |
| 2. | Sabiedrības līdzdalība projekta izstrādē | Noteikumu projekta izstrādes gaitā konsultācijas notikušas ar Lauksaimnieku organizāciju sadarbības padomi, Zemnieku saeimu, kā arī ar Latvijas Lauksaimniecības kooperatīvu asociāciju un Latvijas Meža īpašnieku biedrību. Lauksaimniecības un lauku attīstības likuma 12.panta pirmā daļa nosaka, ka „Zemkopības ministrija, izstrādājot un īstenojot lauksaimniecības un lauku attīstības politiku, konsultējas ar Lauksaimniecības organizāciju sadarbības padomi”. Minētajās organizācijās ietilpst lielākā daļa nelielo lauksaimnieku un zivsaimnieku biedrību un nodibinājumu, kas pārstāv visu lauksaimniecības nozaru un zivsaimniecības intereses.Projekta izstrādē piedalījās pārstāvji no biedrības „Latvijas Lauksaimniecības kooperatīvu asociācija”, kas apvieno lauksaimniecības pakalpojumu kooperatīvās sabiedrības, un **biedrības „**Latvijas Meža īpašnieku biedrība”**.**Projekts ir publiski pieejams Ministru kabineta tīmekļa vietnē sadaļā “Valsts sekretāru sanāksmē pieteiktie projekti”, tāpēc tā izstrādes laikā ir nodrošināta sabiedrības līdzdalība. |
| 3. | Sabiedrības līdzdalības rezultāti | Biedrību un nodibinājumu priekšlikumi par atbalsta saņemšanas ir ņemti vērā un ietverti noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrība „Latvijas Lauksaimniecības kooperatīvu asociācija”, kurai saskaņā ar Valsts pārvaldes iekārtas likumā noteikto kārtību ir deleģēta lauksaimniecības pakalpojumu kooperatīvo sabiedrību atbilstības izvērtēšana.Lauku atbalsta dienests, kas atbilstoši normatīvajiem aktiem par valsts un Eiropas Savienības atbalsta piešķiršanu lauku un zivsaimniecības attīstībai pieņem lēmumu par atbalsta piešķiršanu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts iesaistīto institūciju funkcijas un uzdevumus nemaina un nepaplašina.  |
| 3. | Cita informācija | Nav. |

##### Zemkopības ministrs J. Dūklavs

Zemkopības ministrijas valsts sekretāre D.Lucaua

Urdziņa 67878724

Diana.Urdzina@zm.gov.lv